Държавен вестник, бр. 105, 2011 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  105
8. 20 % от размера на приходите му от 
продажби за последната финансова година да 
е по-голям или равен на 110 % от стойността 
на поисканото авансово плащане.
(6) При изчисляването на размера на собстве­
ния капитал по ал. 5, т. 7 РА изключва поетите 
задбалансови и условни задължения на поръ­
чителя, като в тях не се включват обезпечения 
по кредити и по други задължения, които са 
отразени в баланса.
(7) В случаите, когато едно лице е поръ­
чител на повече от един ползвател по ПРСР, 
поръчителят трябва да отговаря на условията 
по ал. 5 и 6 за всеки договор за поръчителство.“
4. Създава се ал. 8:
„(8) Разплащателна агенция не сключва 
договор за поръчителство с лице, за което ус­
танови, че не може да изпълни задължението 
по авансовото плащане на длъжника ползвател 
на помощта в размер 110 % от стойността на 
авансовото плащане.“
5. Досегашната ал. 5 става ал. 9, а след 
думите „одобряване на запис на заповед“ се 
поставя точка и думите до края на изречението 
се заличават.
6. Досегашните ал. 6 и 7 стават съответно 
ал. 10 и 11 и се изменят така:
„(10) Срокът на валидност на гаранцията 
по ал. 4 или 9, срокът на задължението по 
договора за поръчителство по ал. 4 или срокът 
за предявяване на плащанията при запис на 
заповед по ал. 9 трябва да покрива срока на 
договора за отпускане на финансова помощ, 
удължен с шест месеца.
(11) Гаранциите по ал. 4 или 9 се освобож­
дават, договорът за поръчителство по ал. 4 се 
прекратява, а записът на заповед по ал. 9 се 
връща на издателя, когато РА установи, че 
сумата на одобрените за плащане разходи, съ­
ответстваща на финансовата помощ, свързана 
с инвестицията, надхвърля сумата на аванса.“
§ 5. В чл. 13 се правят следните изменения 
и допълнения:
1. В ал. 2 думите „Закона за вероизпове­
данията“ се заменят със „съгласно чл. 20 от 
Закона за вероизповеданията или признати 
за юридически лица по силата на чл. 10 от 
същия закон“.
2. В ал. 3 след думата „регистрираните“ се 
добавя „или признатите“.
3. В ал. 4 думите „т. 2 и 3,“ се заличават.
§ 6. В чл. 14 се правят следните изменения 
и допълнения:
1. Досегашният текст става ал. 1 и в нея се 
правят следните изменения:
а) в т. 2 след думата „регистрирани“ се до­
бавя „или признати“;
б) в т. 3 след думата „регистрирани“ се до­
бавя „или признати“.
2. Създават се ал. 2, 3, 4 и 5:
„(2) Не се предоставя безвъзмездна финансо­
ва помощ в случай, че кандидатът/ползвателят 
на помощта или негов законен или упълномощен 
представител попада в някоя от категориите, 
определени в чл. 93, параграф 1, чл. 94 и чл. 96, 
параграф 2, буква „а“ от Регламент (ЕО, Евра­
том) № 1605/2002 на Съвета от 25 юни 2002 г. 
относно финансовия регламент, приложим към 
общия бюджет на Европейските общности (ОВ 
L, бр. 248 от 16 септември 2002 г.).
(3) Не са допустими за подпомагане канди­
дати/ползватели на помощта:
1. при които кандидатът/ползвателят на 
помощта – физическо лице, или представля­
ващият кандидата/ползвателя на помощта 
по чл. 13, ал. 1, т. 3 или едноличен търговец, 
търговско дружество или юридическо лице и 
член/ове на управителния им орган, както и 
временно изпълняващ такава длъжност, вклю­
чително прокурист или търговски пълномощ­
ник, е свързано лице по смисъла на § 1, т. 1 
от допълнителните разпоредби на Закона за 
предотвратяване и установяване на конфликт 
на интереси с лице, заемащо публична длъж­
ност в Управляващия орган или РА, което е 
участвало при одобряването на заявлението 
за подпомагане;
2. които попадат в случаите по чл. 21 или 22 
от Закона за предотвратяване и установяване 
на конфликт на интереси.
(4) Липсата на обстоятелствата по ал. 2 се 
доказва от кандидата/ползвателя на помощта:
1. с декларация към момента на кандидат­
стване съгласно приложение № 3а;
2. с официални документи, издадени от 
съответните компетентни органи за обстоятел­
ствата, за които такива документи се издават, 
и с декларация съгласно приложение № 3а за 
всички останали обстоятелства в срок 15 работни 
дни от датата на получаване на уведомително 
писмо от РА за представянето им. 
(5) В случаите на кандидати общини не се 
прилагат изискванията на ал. 2, 3 и 4.“
§ 7. В чл. 17 се правят следните изменения 
и допълнения:
1. В ал. 3 след думите „предложените раз­
ходи.“ се добавя „Оферентите за дейностите 
по чл. 3, ал. 2 трябва да са регистрирани в 
публичните регистри съгласно чл. 235 или 241 
от Закона за горите.“
2. В ал. 4 думите „независими оценители, 
притежаващи знания“ се заменят с „лица, при­
тежаващи квалификация и опит“.
3. В ал. 7 думите „ал. 3“ се заменят с „ал. 3 
и 8“.
4. Алинея 8 се изменя така:
„(8) За разходи по чл. 3, ал. 2, чиято стойност 
възлиза на по-малко от левовата равностойност 
на 15 000 евро, или са част от доставки/услуги 
на обща стойност, по-малка от левовата рав­
ностойност на 15 000 евро, се изисква предста­
вяне на заверени копия на предварителни или 
окончателни договори с избраните доставчици 
или изпълнители.“